Klaus Bremer.
**Klaus Ilmari Bremer** (s. 3. marraskuuta 1938 Helsinki) on suomalainen yrittäjä, toimittaja ja kansanedustaja vuosina 1995–2003. Bremer on koulutukseltaan diplomiekonomi.

Bremer aloitti urheilutoimittajana ja avustajana *Sport-Pressen-* ja *Hufvudstadsbladet*-lehdessä 1954 ja jatkoi *Uuden Suomen*, *Ilta-Sanomien* ja *Helsingin Sanomien* avustajana. Vuonna 1962 hänestä tuli Sanoma Oy:n uutiskuvalehti *Viikkosanomien* auto- ja liikennetoimittaja, 1969 *Tekniikan Maailman* ja *Hymy-lehden* erikoistoimittaja, *VIP*-lehden päätoimittaja, 1972 Yhtyneet Kuvalehdet Oy:n hallituksen jäsen ja *Iltasetiä* julkaisseen tytäryhtiön toimitusjohtaja, 1974 Karprint Ky:n varatoimitusjohtaja.

Vuonna 1978 Bremer perusti oman lehtikustantamonsa, Kustannus Oy Autotekniikan (v:sta 1991 B Yhtiöt Oy), jonka hallituksen päätoimisena puheenjohtajana hän toimii edelleen. Bremer tuli tunnetuksi Radio Cityn lentävänä liikennereportterina "Klaude Kopterina" vuosina 1989–2000.

Bremer perusti ensimmäisen maahantuontiyrityksensä Klaus Bremer & Co, Ky:n opiskeluaikanaan 1961, ilmailualan yrityksen Bremer Air Oy:n 1975 ja autoalan yrityksen Bremer MotorSport Oy:n (v:sta 1997 BMS International Oy) 1985. Bremer on toiminut aktiivisesti Euroopan ja Pohjoismaiden autoalan lehdistön yhteistoimintajärjestöissä ITOY, IVOY, IB&COY ja NTC vuodesta 1981. Hän on World Association of Commercial Vehicles Editors (ACE) perustajajäsen. Bremer oli Helsingin Yrittäjät ry:n puheenjohtaja 2000 ja 2001. Hän on Suomen suurimman kotiseutuyhdistyksen, Stadin Slangi ry:n toinen perustajajäsen. 

Bremer oli Helsingin kaupunginvaltuuston ja kaupunkisuunnittelulautakunnan jäsen 1993–2000. Bremer valittiin eduskuntaan vuoden 1995 eduskuntavaaleissa RKP:n sitoutumattomana ehdokkaana. Hänet valittiin Eduskuntaan myös vuonna 1999, mutta hän ei asettunut ehdolle enää vuoden 2003 vaaleissa. Kansanedustajana hän tuli tunnetuksi liikenneasioiden edistäjänä ja erityisesti yksityisautoilun puolestapuhujana.

Bremer saavutti maajoukkueuimarina ja -vesipalloilijana 28 SM-kultaa ja 3 PM-hopeaa sekä 3 SM-kultaa kilpa-autoilussa.*lähde?*

Klaus Bremerin setä oli lentäjä Väinö Bremer ja serkku ralli- ja rata-autoilija Carl-Otto Bremer.

Lähteet
-------

1. ↑  Tieto on esimerkiksi Kari Varvikon kirjassa *Kääpiöitä ja jättiläisiä* (Tietokontakti 2014): Jussi Särkelä ja Jussi Särkelä
2. ↑  Kaupallisen radion tarina RadioMedia. Viitattu 26.7.2010.
3. 1 2 3  .aspx Klaus Bremer *Suomen kansanedustajat*. Eduskunta.
4. ↑  Vanninen, Liisa: Helsingin yläilmoista alas eduskuntaan.  *Helsingin Sanomat*, 21.3.1995. Artikkelin maksullinen verkkoversio.. Viitattu 24.11.2021.
5. ↑  Verkkola, Tuija: Katupoika ja herrasmies.  *Helsingin Sanomat*, 22.3.2003. Artikkelin maksullinen verkkoversio.. Viitattu 24.11.2021.
6. ↑  Helge Nygren ja Juhani Melart: *Rallin maailma*, s. 70. Helsinki: Otava, 1967.
7. ↑  Nygren & Melart, 1967, s. 69–70.

Aiheesta muualla
----------------

* Kopterimiehet taivaalla  18.3.2016. Magomusa.
* Bremer, Klaus hakuteoksessa *Uppslagsverket Finland* (2012). (ruotsiksi)

Ruotsalaisen kansanpuolueen kansanedustajat

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Ruotsalainen eduskuntaryhmän kansanedustajat 1995–1999 |
| --- |
|  |
| RKP (11) | 
* Biaudet
* Bremer
* Enestam
* Kukkonen
* Lax
* Löv
* Malm
* Norrback
* Pietikäinen
* Rosendahl
* Tiilikainen

 |
|  |
| Ahvenanmaa | 
* Jansson

 |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Ruotsalainen eduskuntaryhmän kansanedustajat 1999–2003 |
| --- |
|  |
| RKP (11) | 
* Biaudet
* Bremer
* Enestam
* Erlund (1999–2000†)
* Gestrin (2000–2003)
* Granvik
* Lax
* Löv
* Nordman
* Pietikäinen
* Rosendahl
* Wideroos

 |
|  |
| Ahvenanmaa | 
* Jansson

 |

 |



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta
* Yle
* Uppslagsverket Finland

 |

 |